Copenhagen2021-kortet både fejrer og støtter WorldPride. Når dette store LGBTI+-arrangement kommer til København i august 2021, vil det på samme måde som kortet farve byen med glæde og mangfoldighed. Martin Schwartz ønskede med sit Copenhagen2021-kort at understrege, at man inden for hver by kan finde bygninger i alle regnbuens farver. Således har dette kort en række københavnske bygninger i deres oprindelige farve, som – når de sammensættes – vil gøre København til en regnbueby med alle de værdier, regnbueflaget repræsenterer – især åbenhed, mangfoldighed, gæstfrihed, frihed og menneskerettigheder. Kortet er kun tilgængeligt i en begrænset periode frem til efteråret 2021.